U Travniku, 29.12.2023. godine

Broj: 01-16-15/23

Za:

 SENAT INTERNACIONALNOG UNIVERZITETA TRAVNIK U TRAVNIKU

KOMITET ZA OSIGURANJE KVALITETA INTERNACIONALNOG UNIVERZITETA TRAVNIK U TRAVNIKU

**Predmet: Interna-evaluacija naučno-istraživačkog rada i međunarodne saradnje na Saobraćajnom fakultetu Travnik u 2023. godini**

Poštovani,

Shodno Pravilniku za osiguranje kvaliteta IUT dostavljam Vam Interni evaluacijski izvještaj za stanje naučno-istraživačkog rada i međunarodne saradnje za 2023. godinu na Saobraćajnom fakultetu Travnik kako je dato u nastavku, po ključnim indikatorima.

Elektronska verzija izvještaja podesna je Komitetu za osiguranje kvaliteta i Senatu IUT.

Prorektor za Naučno-istraživački rad

 Prof. dr. sc. Ermedin Halilbegović

**SADRŽAJ**

[1 PREGLED NAJZNAČAJNIJIH ELEMENATA NAUČNO-ISTRAŽIVAČKOG RADA U 2023. GODINI 3](#_Toc158116066)

[1.1 DOKTORANTI NA IUT U 2023. GODINI 3](#_Toc158116067)

[1.2 MAGISTRANTI NA IUT U 2023. GODINI 3](#_Toc158116068)

[1.3 DIPLOMIRANI STUDENTI I CIKLUSA STUDIJA NA IUT U 2023. GODINI 3](#_Toc158116069)

[2 OBJAVLJENI RADOVI 3](#_Toc158116070)

[3 NIR I STRUČNI PROJEKTI IUT 9](#_Toc158116071)

[4 OBJAVLJENE KNJIGE 10](#_Toc158116072)

[5 ORGANIZACIJA SEMINARA, KONFERENCIJA, JAVNIH I POZIVNIH PREDAVANJA 10](#_Toc158116073)

[6 EVALUACIJA MEĐUNARODNE SARADNJE 13](#_Toc158116074)

[6.1 Odlazna mobilnost 13](#_Toc158116075)

[6.1.1 Erasmus odlazna mobilnost studenata 13](#_Toc158116076)

[6.1.2 Erasmus odlazna mobilnost nastavnog i nenastavnog osoblja 13](#_Toc158116077)

[6.2 Dolazna mobilnost 13](#_Toc158116078)

[6.2.1 Erasmus dolazna mobilnost nastavnog i nenastavnog osoblja 13](#_Toc158116079)

[7 SWOT ANALIZA ZA OBLAST NIR-A I MEĐUNARODNE SARADNJE 15](#_Toc158116080)

[ZAKLJUČCI I PREPORUKE 16](#_Toc158116081)

# PREGLED NAJZNAČAJNIJIH ELEMENATA NAUČNO-ISTRAŽIVAČKOG RADA U 2023. GODINI

## DOKTORANTI NA IUT U 2023. GODINI

U 2023. godini na III ciklusu studija nije doktorirao nijedan doktorant na Saobraćajnom fakultetu.

## MAGISTRANTI NA IUT U 2023. GODINI

U 2023. godini na II ciklusu studija magistriralo je ukupno 13 magistranata na Saobraćajnom fakultetu.

## DIPLOMIRANI STUDENTI I CIKLUSA STUDIJA NA IUT U 2023. GODINI

U 2023. godini na I ciklusu studija diplomiralo je ukupno 29 studenta na Saobraćajnom fakultetu.

# OBJAVLJENI RADOVI

Internacionalni univerzitet Travnik svake godine tradicionalno organizuje 2 međunarodne konferencije. U 2023. godini organizovane su; 2 tradicionalne (stalne) međunarodne konferencije i 1 povremena međunarodna konferencija:

* 26. MEĐUNARODNU KONFERENCIJU „ENERGETSKA TRANZICIJA EUROPE I ODRŽIVA MOBILNOST S IZAZOVIMA NA STANJE U BOSNI I HERCEGOVINI“ koju organizuje Internacionalni univerzitet Travnik u Travniku, Saobraćajni fakultet Travnik, Ekološki fakultet Travnik, Fakultet informacionih tehnologija Travnik, Fakultet politehničkih nauka Travnik u saradnji sa FAKULTETA ZA LOGISTIKO UNIVERZA V MARIBORU, SLOVENIJA; DURBAN UNIVERSITY OF TECHNOLOGY, SOUTH AFRICA i JU CENTAR ZA NAPREDNE TEHNOLOGIJE U SARAJEVU, 09.-10.06.2023. godine.
* 10th INTERNATIONAL SCIENTIFIC CONFERENCE ON CLIMATE CHANGE, ECONOMIC DEVELOPMENT, ENVIRONMENT AND PEOPLE (CCEDEP 2023) koju organizuje Internacionalni univerzitet Travnik u Travniku u saradnji sa ACEU - "Alijansom univerziteta Centralne i Istočne Evrope", 25.10.2023. godine.
* 27. MEĐUNARODNU KONFERENCIJU „EKONOMSKA, PRAVNA I MEDIJSKA TRANSFORMACIJA KROZ ZELENU EKONOMIJU ZEMALJA ZAPADNOG BALKANA SA POSEBNIM OSVRTOM NA BOSNU I HERCEGOVINU“ koju organizuje Internacionalni univerzitet Travnik u Travniku, Ekonomski fakultet Travnik, Pravni fakultet Travnik, Fakultet za medije i komunikacije Travnik u saradnji sa MIT univerzitetom Skoplje, Sjeverna Makedonija i Asocijacijom za korporativnu bezbjednost Skoplje, Sjeverna Makedonija 15.-16.12.2023. godine.

Sve tri konferencije su organizovane sa međunarodnim akademskim partnerima što je dalo veći međunarodni značaj ovoj konferenciji. Partneri i učesnici su bili iz sljedećih zemalja: BIH, Crna Gora, Bugarska, Sjeverna Makedonija, Srbija, Albanija, Hrvatska, Slovačka, Slovenija, Južna Afrika.

Broj radova koji su objavljeni na engleskom jeziku je bio 28 što više za čak 21 rad u odnosu na prethodnu godinu gdje smo imali 7 radova.

Nakon održanih konferencija izdati su Zbornici radova koji suindeksirani u SJIF sa impakt faktorom SJIF 2023= 8.109 i u DRJI:

<http://olddrji.lbp.world/BrowseByCountry.aspx>?

Organizovanjem međunarodnih konferencija i savjetovanja doprinosi se poboljšanju naučno-istraživačkog rada prije svega Univerziteta kao cjeline tako i zaposlenih nastavnika i saradnika pojedinih fakulteta u sklopu Univerziteta.

Ukupan broj radova i autora i koautora na održanim konferencijama je raspoređen na sljedeći način:

* 26. Međunarodna konferencija: broj radova - 59; broj autora i koautora – 93;
* 10. Međunarodna naučna konferencija o klimatskim promjenama, privrednom razvoju, životnoj sredini i ljudima: broj radova – 16; broj autora i koautora –55;
* 27. Međunarodna konferencija: broj radova – 49; broj autora i koautora – 109.

Prema tome ukupan broj radova bio je 124, a ukupan broj autora i koautora bio je 257 u 2023. godini. Treba napomenuti da je broj autora/koautora veći od broja radova s obzirom da jedan rad može imati više autora/koautora. Kao autori i koautori na konferencijama su zaposleni na IUT, zatim studenti I, II i III ciklusa studija te ostali učesnici odnosno istraživači koji pripadaju međunarodnoj akademskoj zajednici.

Dakle, ukupan broj radova u 2023. godini bio je 124 a ukupan broj autora/koautora 257 od čega su nastavnici i saradnici IUT ukupno objavili79 radovaodnosno 63,71% (od ukupnog broja radova), a broj autora bio je 142 odnosno 55,25% (od ukupnog broja autora).

Od toga je bilo ukupno 19 autora sa SFT-a odnosno 13,19% u odnosu na broj autora sa IUT-a, dok je ukupan broj radova bio 9 odnosno 11,25%, što je predstavljeno na Grafikonu 1. i 2.

**Grafikon 1. Prikaz procentualnog broja autora sa SFT u odnosu na procentualni broj autora sa IUT-a**

**Grafikon 2. Prikaz procentualnog broja radova sa SFT u odnosu na procentualni broj radova sa IUT-a**

U narednoj tabeli i grafikonu predstavljeni su broj radova i broj autora sa SFT i sa IUT razvrstanih po konferencijama.

**Tabela 1. Broj radova i autora sa IUT u ukupnom broju i sa organizacione jedinice SFT**

|  |  |  |  |  |
| --- | --- | --- | --- | --- |
| Konferencija | Broj radova sa IUT | Broj autora sa IUT | Broj radova sa organizacione jedinice SFT | Broj autora sa organizacione jedinice SFT |
| 26. Međunarodna konferencija | 39 | 78 | 5 | 10 |
| CCEDEP 2023. | 7 | 11 | 0 | 0 |
| 27. Međunarodna konferencija | 33 | 53 | 4 | 9 |
| Ukupno | **79** | **142** | **9** | **19** |

**Grafikon 3. Broj autora i radova sa organizacione jedinice SFT i broj autora i radova sa IUT-a u 2023. godini**

Obzirom da na konferencijama učestvuju sve organizacione jedinice IUT-a, kojih ima ukupno 7 možemo zaključiti da organizaciona jedinica Saobraćajnog fakulteta odnosno njeni zaposleni u značajnoj mjeri učestvuju u pisanju radova.

U odnosu na ukupan broj radova broj radova na engleskom jeziku iznosi 22,58%. Na engleskom jeziku rad je objavio 1 autor sa SFT-a od ukupno 17 autora sa IUT-a. S obzirom da konferencije imaju sve veći broj međunarodnih učesnika i autora pretpostavljamo da će ovaj procenat imati pozitivan trend rasta kao što je to i slučaj prethodnih godina.

Nauka i tehnologija je naučni časopis Internacionalnog univerziteta Travnik u Travniku, objavljen dva puta godišnje, u kojem se problemi u oblasti društvenih, umjetničke i tehničke nauke istražuju na naučni i stručni način, i čitaoci se upoznaju sa idejama i ciljevima iz navedenih oblasti.

Časopis „Nauka i tehnologija“ je indeksiran od strane servisa: Google Scholar, Scilit, Dimenzije, Semantic Scholar, Lens.Org. Radovi se objavljuju na engleskom jeziku. Prvi časopis je izdat 2013. godine, a ukupno do sada je izdato 20 časopisa. U 2018. godini časopis je indeksiran od strane SJIFactor-a što se može vidjeti na sljedećem linku: <http://sjifactor.com/passport.php?id=20210>. Impakt faktor za naučni časopis “Nauka i tehnologija” iznosi 7.762. SJIFactor je međunarodno priznata platforma koja u svojoj bazi ima preko 21 000 časopisa, promoviše naučna dostignuća i daje podršku izdavačkim i naučnim zajednicama zainteresovanim za istraživačke aktivnosti u inovacijama i primjenjenim naučnim područjima.

U 2023. godini objavljena su 2 časopisa na IUT.

**Tabela 2. Ukupan broj objavljenih radova i autora u časopisu “Nauka i tehnologija”**

|  |  |  |  |  |  |  |
| --- | --- | --- | --- | --- | --- | --- |
| Časopis | Ukupan broj radova | Ukupan broj autora | Ukupan broj IUT autora | Ukupan broj IUT radova | Broj autora po OJ | Broj radova po OJ |
| *Ukupno* | 22 | 41 | 27 | 17 | SFT - 0 | SFT - 0 |

Ukupan broj objavljenih radova i autora u časopisu “***Nauka i tehnologija***” kao i održanim savjetovanjima i konferencijama u 2023. godini je predstavljen u sljedećoj tabeli.

**Tabela 3. Ukupan broj objavljenih radova i autora SFT u časopisu “Nauka i tehnologija” i održanim konferencijama**

|  |  |  |  |  |  |
| --- | --- | --- | --- | --- | --- |
| Časopis + Konferencija + | Ukupan broj radova | Ukupan broj autora | Ukupan broj radova - IUT | Ukupan broj IUT autora | Broj autora po organizacionoj jedinici |
| Ukupno | 164 | 298 | 169 | 96 | SFT - 19 |

|  |  |  |  |
| --- | --- | --- | --- |
| Organizaciona jedinica | Broj radova2021 | Broj radova 2022 | Broj radova 2023 |
| SFT | 1 | 10 | 9 |
| %SFT | 2,08% | 18,87% | 9,37% |
| *Ukupno* | **48** | **53** | **96** |

U 2023. godini broj radova SFT je manji u odnosu na prethodnu godine, učestvuju sa 9,37% u odnosu na ukupan broj radova.

U narednoj tabeli su predstavljeni objavljeni radovi zaposlenika IUT po organizacionim jedinicama publikovanim u časopisima i zbornicima koje nije objavio Univerzitet.

**Tabela 4. Ukupan broj objavljenih radova zaposlenika IUT u časopisima I zbornicima koje nije objavio Univerzitet**

|  |  |  |  |
| --- | --- | --- | --- |
| Časopis + Konferencija +(van Univerziteta) | Ukupan broj radova IUT | Ukupan broj autora IUT | Broj autora po organizacionoj jedinici |
|  | 15 | 16 | SFT | 1 |

Ovim pregledom nisu obuhvaćeni svi radovi nastavnika i saradnika jer postoji problem dostave i prikupljanja informacija na organizacionim jedinicama.

# NIR I STRUČNI PROJEKTI IUT

U 2010. godini su osnovani instituti na Univerzitetu za svaku organizacionu jedinicu i Centar za cjeloživotno učenje. Instituti još uvijek nisu počeli sa svojim aktivnostima i projektima izvuzev Instituta za saobraćaj koji je u prethodnim godinama obavljao vještačenja.

Važan element međunarodne saradnje su i projekti i naučno-istraživačka saradnja koji podstiču efikasan prijenos znanja i uspješan prijenos rezultata istraživanja između visokoškolskih institucija. Na Internacionalnom univerzitetu Travnik se provode međunarodni i nacionalni razvojni projekti i istraživanja za koje se prijavljujemo kako bismo dobili sredstva na međunarodnim i nacionalnim konkursima. Isto tako provodimo i interna istraživanja i projekte za potrebe razvoja Univerziteta i organizacionih jedinica univerziteta, koje finansiramo sami.

Projekti značajni za 2023. godinu (detaljnije napisano u Izvještaju za internu evaluaciju na nivou Univerziteta) su:

* Internacionalni univerzitet Travnik u Travniku je potpisao Memorandum o saradnji za projekat University and gender mainstreaming (UNIGEM) sa TPO fondacijom na svečanosti koja se održala 06.10.2021. godine u Sarajevu. Kampanja „16 dana aktivizma za rodnu ravnopravnost“ treba da dovede u fokus svog rada okvir ljudskih prava i koristi ga kako bi osigurala da državni i nedržavni akteri pokažu odgovornost za nasilje nad ženama. U okviru kampanje održane su brojne radionice kao i sastanci na Internacionalnom univerzitetu Travnik u Travniku.
* Fakultet za informacione tehnologije i inženjerstvo Univerziteta “Union – Nikola Tesla u Beogradu i Internacionalni univerzitet Travnik u Travniku su u skladu sa potpisanim Sporazumom zaključili ugovor o realizaciji projekta “Analiza ukupne emisije zagađivača vazduha u odabranim gradskim sredinama u regionu” broj projekta: FITI TTP/IM-ZŽS/0422-0623/22-2023. Cilj projekta je analiziranje uticaja zagađivača na kvalitet vazduha u odabranim gradskim sredinama u region i davanje prijedloga mjera za smanjenje ukupne emisije zagađivača vazduha.
* U skladu sa potpisanim sporazumom sa Fakultetom za ekonomiju i menadžment Univerziteta u Leipzigu Internacionalni univerzitet Travnik u Travniku je postao partner u projektu Cirkonomy education BuH.23. u 2023. godini. Projekat ima za cilj “Podizanje svijesti mladih i stručna edukacija studenata SBK-a o ekološkoj i ekonomskoj važnosti ekološki kritičnih metala i mineralnih ostataka kao i potencijalima očuvanja resursa kroz recikliranje na odabranim primjerima. U sklopu projekta održane su brojne aktivnosti zajedno sa IUT-om.
* Nakon što je uspješno završen projakat ECOBIAS Internacionalni univerzitet Travnik u Travniku će u naredne dvije godine aktivno učestvovati u novom Erasmus + projektu pod nazivom „Digitalna transformacija u obrazovanju na Zapadnom Balkanu. Nosilac projekta je Politehnički Univerzitet Porto iz Portugala, a osim Internacionalnog univerziteta Travnik, u projektu će učestvovati i predstavnici univerziteta iz Bosne i Hercegovine, Albanije, Kosova, Sjeverne Makedonije, Bugarske, Njemačke, Crne Gore i Grčke.

# OBJAVLJENE KNJIGE

Na Internacionalnom univerzitetu Travnik izdavačka djalatnost inkorporira izdavanje udžbenika, knjiga, prijevoda knjiga, monografija autora, nastavnika i stručnih saradnika, izvještaja sa stručnih i naučnih konferencija, kongresa i simpozija u organizaciji Univerziteta, službenih i periodičnih publikacija, raznih štampanih izdanja, CD-ova i drugih diskova, video i tonskih zapisa i drugih oblika izdanja. Osnovni zadatak izdavačke djelatnosti na Univerzitetu je da doprinese razvoju nastavnih, naučnih, obrazovnih i drugih djelatnosti Univerziteta i organizacionih jedinica (fakulteta), te podsticanje stvaralaštva u njima.

U 2023. godini na IUT objavljeno je 5 knjiga od čega je 1 objavljena na SFT-u, te 2 zbornika radova i 2 časopisa. Zbornici radova i časopisi obuhvataju sve organizacione jedinice.

|  |  |  |  |  |
| --- | --- | --- | --- | --- |
| **R. br.** | **Naslov knjige** | **ISBN** | **Autori**  | **Organizaciona jedinica** |
| **1.** | **Multimodalni transport** | **978-9958-527-66-1** | **Prof. dr. Momčilo Sladoje** | **SFT** |
| **UKUPNO** | **1** |

# ORGANIZACIJA SEMINARA, KONFERENCIJA, JAVNIH I POZIVNIH PREDAVANJA

Internacionalni univerzitet Travnik svake godine tradicionalno organizuje 2 međunarodne konferencije. U 2023. godini organizovne su 2 (stalne) međunarodne konferencija i jedna povremena međunarodna konferencija. SFT je bio jedan od organizatora 26. Međunarodne konferencije organizovne koje smo detaljno prikazali kroz objavljene radove zaposlenika.

Također, organizovano je usavršavanja licenciranih ispitivača, licenciranih predavača, instruktora vožnje i predstavnika autoškola:

* Seminar stručnog usavršavanja licenciranih ispitivača, predavača i instruktora vožnje na temu „METODOLOGIJA PROVEDBE VOZAČKIH ISPITA”. Seminar stručnog usavršavanja održan je 23.07.2023. godine u organizaciji Ministarstva obrazovanja, nauke, mladih, kulture i sporta SBK/KSB Travnik, Internacionalnog univerziteta Travnik u Travniku i Saobraćajnog fakulteta Travnik u Travniku na osnovuZaključka Vlade Srednjobosanskog kantona broj: 08-23-105/2023-4 od dana 13.07.2023. godine

Na stručnom seminaru tokom izlaganja i rasprave po pojedinim temama i pitanjima, učestvovala je različita struktura učesnika, iz različitih područja BiH, a najviše s područja SBK/KSB. Tu činjenicu važno je uzeti u obzir kod razmatranja rezultata ankete, jer su mišljenja, interesi i iskustva sudionika seminara različiti, a naglašeni su određeni prijedlozi i konkretne inicijative, koji su nakon rasprave oblikovani u sljedeće zaključke:

1. Unaprjeđen je rad licenciranih ispitivača na provođenju vozačkih ispita i očiti su veći učinci u usklađivanju sadržaja i kriterija licenciranih ispitivača, a što je vidljivo na terenu u neposrednoj provedbi vozačkih ispita iz Poznavanja propisa o sigurnosti saobraćaja i Upravljanja motornim vozilom. Također je posredno ostvaren utjecaj na kvalitetniji rad predavača i instruktora vožnje u autoškolama.
2. Posebnu pažnju kako ličnom usavršavanju, tako još više usavršavanju putem redovnih seminara posvetiti primjeni načina komunikacije u ispitnoj situaciji, te se uvijek nastojati prilagoditi kandidatu za vozača tokom provođenja vozačkog ispita. Fokus treba biti na posmatranju njegovog stila upravljanja vozilom i ponašanja te predvidjeti njegove moguće reakcije i način reagiranja, kako bi licencirani ispitivači mogli koristiti naučene metode komunikacije.
3. Potrebno je kontinuirano nastaviti s dobrom praksom i predlagati Ministarstvu obrazovanja, nauke, mladih, kulture i sporta SBK/KSB nastavak redovnog održavanja seminara stručnog usavršavanja (najmanje jedan seminar kvartalno) licenciranih ispitivača iz teorijskog i praktičnog dijela vozačkog ispita radi poboljšanja stručnosti te najmanje jednom u šest mjeseci za instruktore vožnje i predavače, a sve u vezi poboljšanja kvalitete rada, ujednačavanja sadržaja i kriterija provedbe vozačkih ispita te procesa obuke.
4. Na osnovu rezultata ankete za sljedeći seminar stručnog usavršavanja od svih učesnika seminara najviše prijedloga vezano je za temu: „Vožnja kružnim raskrižjem“, zbog vrlo aktualnih svakodnevnih situacija i problema te zbog ujednačavanja sadržaja i kriterija na vozačkim ispitima.
5. U cilju razvijanja svijesti o potrebi sigurnog ponašanja učesnika u saobraćaju, a posebno djece svih uzrasta, pojačati prometnu edukaciju i razvoj prometne kulture od vrtića, osnovnih škola pa do srednjih i visokih škola.
6. Pokrenuti inicijativu za izradu novog Priručnika za polaganje vozačkog ispita iz Poznavanja propisa o sigurnosti saobraćaja i razmatrati ideju o izradi novog kataloga pitanja za provedbu ispita iz Poznavanja propisa o sigurnosti saobraćaja na cestama. Postojeći katalog pitanja podvrgnuti stručnoj i znanstvenoj recenziji, jer su pojedina pitanja zastarjela i neprimjerena za provjeru znanja kandidata za vozače putem testa.
7. Potrebno je dobro procijeniti da li je objava Kataloga ispitnih pitanja dobro rješenje, budući da takav koncept uništava organiziranje i izvođenje nastave i uvodi učenje „na pamet“ s ciljem samo polaganja testa, bez razumijevanja, razmišljanja i primijenjenog znanja u praksi i procesu obuke. Uvažavajući mišljenje struke, dobru praksu u državama Europske unije, predlaže se ukidanje objavljivanja katalog pitanja za sprovođenje ispita iz predmeta Poznavanja propisa o sigurnosti saobraća na cestama radi omogućavanja kvalitetnog učenja i razumijevanja prometnih pravila u funkciji primijenjenog znanja.
8. Načelnicima gradova, u kojima su ispitni centri na području SBK/KSB (Travnik, Bugojno, Jajce, Travnik, Vitez, Kiseljak i Novi Travnik) i tijelima koja su nadležna za održavanje cestovne mreže i infrstrukture, uputiti pisanu inicijativu o utvrđivanju nedostataka o neusklađenostima horizontalne i vertikalne signalizacije kao i nedostacima o postavljanju prometnih znakova, opreme i signalizacije na cestovnoj infrastrukturi. U dopisu naglasiti potrebu, općeg društvenog interesa, angažiranja soabraćajne struke i interesa poboljšanja sigurnosti saobraćaja za navedena pitanja te bolje održavanje cesta, usklađivanje okomite i horizontalne signalizacije kao i postvaljaja saobraćajnih znakova na osnovu saobraćajnog projekta.
9. Unaprijediti sadržaj i dizajn ispitnih testova za sprovođenje ispita iz predmeta Poznavanja propisa o sigurnosti saobraćaja na cestama.
10. U narednom periodu u razumnom roku uvesti polaganje ispita na računarima – uvođenje e-testa, te u razumnom roku audio i video snimanje ispita iz predmeta Upravljanje motornim vozilom.
11. Intenzivirati rad s licenciranim ispitivačima na ujednačavanu sadržaja i kriterija tokom provođenja vozačkog ispita iz Upravljanja motornim vozilom.
12. Kontinuirano raditi s licenciranim ispitivačima na usavršavanju i razvoju načina prepoznavanja i evidentiranja radnji-grešaka u „Zapisniku o polaganju ispita za vozača motornog vozila“ te načina komunikacije u ispitnim situacijama putem redovnih seminara stručnog usavršavanja,
13. Licenciranom ispitivaču je važno prilagoditi se kandidatu za vozača ili drugoj osobi, tokom provođenja vozačkog ispita - prepoznati profil stila ponašanja kandidata za vozača kao i instruktora vožnje, - biti svjestan i vlastitog stila ponašanja odnosno znati kako se prilagoditi kandidatu za vozača koji polaže vozački ispit iz UMV,
14. Licenciranom ispitivaču važno je konkretne prezentirane radnje u ispitnoj situaciji evidentirati tokom provedbe vozačkog ispita na način da svaki licencirani ispitivač postavi sebi pitanje: Što ću evidentirati kao i do sada? Što ću prestati evidentirati?
15. U narednom periodu uz odobrenje nadležnog ministarstva izraditi odgovarajući nastavni materijal za izvođenje nastave i učenje iz predmeta Poznavanja propisa o sigurnosti saobraćaja na cestama, izraditi Priručnik za osposobljavanje i polaganje vozačkog ispita iz predmeta Poznavanja propisa o sigurnosti saobraćaja na cestama.
16. U narednom periodu izraditi odgovarajući nastavni materijal za izvođenje nastave iz predmeta UMV – izraditi Metodiku za osposobljavanje i polaganje vozačkog ispita iz predmeta UMV.
17. Pojačati nadzor i kontrolu rada autoškola, izvođenje teoretske i praktične nastave te kontrolu provođenja vozačkih ispita.
18. Uputiti pisanu inicijativu Ministarstvu komunikacija i prometa Bosne i Hercegovine o žurnoj potrebi izrade novog Zakona o osnovama sigurnosti saobraćaja na cestama ili usklađivanja Pojedinih odredaba Zakona o osnovama sigurnosti saobraćaja na cestama BiH i propisa s Direktivom 2006/126 Europskog parlamenta i vijeća o vozačkim dozvolama i njenim izmjenama, uvažavajući prijedloge najnovije reviziju predmetne Direktive.
19. Uputiti pisanu inicijativu Ministarstvu komunikacija i prometa Bosne i Hercegovine o žurnoj potrebi izrade novih podzakonskih propisa koji uređuju područje provedbe vozačkih ispita i djelatnosti osposobljavanja kandidata za vozače.

# EVALUACIJA MEĐUNARODNE SARADNJE

Međunarodna saradnja se promoviše kroz studijske posjete, zajedničke projekte, razmjene itd.

## Odlazna mobilnost

### Erasmus odlazna mobilnost studenata

U akademskoj 2022/2023. godini realizovane su dvije odlazeće Erasmus + mobilnosti studenata. U ljetnom semestru akademske 2022/2023 studenti Internacionalnog univerziteta Travnik, Adisa Karaosmanović i Faris Šišić boravili su u Litvaniji, tačnije na Vilnius Gediminas Tehničkom univerzitetu u Vilniusu, gdje su imali priliku upoznati se sa studentima iz različitih zemalja Evrope i svijeta, te slušati predmete i polagati ispite koje su odabrali prije mobilnosti ([Studenti Internacionalnog univerziteta Travnik u okviru Erasmus + mobilnosti borave u Litvaniji - Internacionalni Univerzitet Travnik (iu-travnik.com)](https://iu-travnik.com/studenti-internacionalnog-univerziteta-travnik-u-okviru-erasmus-mobilnosti-borave-u-litvaniji/).

### Erasmus odlazna mobilnost nastavnog i nenastavnog osoblja

Nastavno i administrativno osoblje ima mogućnost sudjelovati u Erasmus programu mobilnosti i to u svrhu održavanja nastave te stručnog i profesionalnog usavršavanja. Akademska 2022/2023. godina bila je veoma uspješna kada je u pitanju mobilnot nastavnog i nenastavnog osoblja i realizovano je **11** Erasmus + mobilnosti.

IUT je potpisao 3 sporazuma isto kao i prethodne godine sa domaćim, regionalnim i međunarodnim visokoškolskim ustanovama. Sporazumi su potpisani uglavnom sa univerzitetima te se saradnja može realizovati na više organizacionih jedinica IUT.

## Dolazna mobilnost

###  Erasmus dolazna mobilnost nastavnog i nenastavnog osoblja

Program dolazne mobilnosti za akademsko i nastavno osoblje na Internacionalnom univerzitetu Travnik u Travniku realizira se od 2016. godine. U akademskoj 2022/2023. godini u svrhu održavanja nastave i stručnom usavršavanju na Internacionalnom univerzitetu Travnik u Travniku sudjelovale su **4** osobe.

U toku akademske 2022/2023 godine potpisano je devet međunarodnih sporazuma sa fakultetima, univerzitetima i akademijama koji imaju za cilj uspostavljanje novih međunarodnih partnera i razvoj međunarodne saradnje kroz različite projekte, mobilnost osoblja i studenata, zajedničko organizovanje konferencija te razmjena istraživača, zajednička izdanja, radova i publikacija.

 Pregled sporazuma je predstavljen u tabeli 6.

|  |  |  |  |
| --- | --- | --- | --- |
| Godina | Broj realizovanih međunarodnih sporazuma | Institucija | Konferencije / radionice, treninzi / Erasmus+ mobilnost nastavnog i nenastavnog osoblja/ razmjena znanstvenih radova i materijala |
| 2022/2023. | **6** | Angel Kanchev University Ruse, Bugarska | Erasmus+ moblinost nastavnog i nenastavnog osoblja |
| Univerzitet u Montpellieru | Erasmus+ moblinost nastavnog i nenastavnog osoblja |
| Univerzitet u Novom Sadu |  Ecobias radionica |
| Vilnius Gediminas Technical University, Litvanija  | Erasmus+ moblinost nastavnog i nenastavnog osoblja i studenata |
| Fakultet za logistiku Univerziteta u Mariboru | Zajednička organizacija XXVI Međunarodne konferencije |
| Tehnološki Durban Univerzitet, Južna Afrika | Zajednička organizacija XXVI Međunarodne konferencije |
| Ukupno | **6** |

**Tabela 6. Potpisani sporazumi o saradnji IUT**

Sporazumi sa drugim visokoškolskim institucijama – ukupno 9 sporazuma potpisanih sa visokoškolskim institucijama do 31.12.2023. godine. Sporazumi o tehničko poslovnoj saradnji – ukupno 4 sporazuma potpisana sa firmama.

IUT je potpisao 6 sporazuma što je za 200% više od prethodne godine sa domaćim, regionalnim i međunarodnim visokoškolskim ustanovama. Sporazumi su potpisani uglavnom sa univerzitetima te se saradnja može realizovati na više organizacionih jedinica IUT.

# SWOT ANALIZA ZA OBLAST NIR-A I MEĐUNARODNE SARADNJE

|  |  |
| --- | --- |
| SNAGE* Istraživačka izvrsnost
* Usklađivanje nastavnih planova i programa kao i naučno-istraživačkog rada sa potrebama privredno -industrijskih subjekata
* Međunarodna raznolikost
* Opredjeljenost svih uposlenih za kvalitet
* Prilagodljivi nastavni plan i program
* Informatička opremljenost
* Napredna tehnološka infrastruktura
* Autonomnost razvoja univerziteta
* Srazmjerno mlad nastavni kadar otvoren promjenama
* Globalna saradnja
 | SLABOSTI* Ograničeni lokalni angažman
* Nedovoljna povezanost naučno- istraživačkog rada sa privredno- industrijskim subjektima
* Nedovoljan broj usavršavanja u inostranstvu za vrijeme i neposredno nakon doktorskog studija
* Prepoznatljivost brenda
* Nedovoljno učešće u međunarodnim naučno-istraživačkim i razvojnim projektima
* Finansijska zavisnost od školarine
* Nedovoljan broj objavljenih radova u indeksiranim naučnim časopisima i knjiga
* Nedovoljan broj potpisanih sporazuma svih OJ
 |
| PRILIKE* Rastuća potražnja međunarodnih studenata
* Saradnja sa javnim i privatnim sektorom
* Tehnološki napredak
* Međunarodna saradnja i mobilnost nastavnika i saradnika
* Projekti – naučni, stručni, fondovi
* Programi širenja zajednice
 | **PRIJETNJE*** **Intenzivna konkurencija**
* **Odlazak kvalitetnog nastavnog kadra u privredu**
* **Globalna ekonomska nesigurnost**
* **Nemogućnost povećanja budžeta**
* **Promjena regulatornog okruženja**
* **Izazovi vezani za pandemiju**
 |

# ZAKLJUČCI I PREPORUKE

U 2023. godini Internacionalni univerzitet Travnik u Travniku svjedočio je izuzetnim iskoracima u svojim akademskim nastojanjima, obilježenim značajnim povećanjem međunarodnog učešća i doprinosa. Univerzitet je uspješno privukao širok spektar naučnika i istraživača, što je rezultiralo porastom međunarodnih autora i visokokvalitetnih istraživačkih radova. Ovaj priliv ne samo da je obogatio akademski pejzaž, već je i podigao položaj univerziteta na globalnoj sceni. Posvećenost univerziteta izvrsnosti je evidentna u napretku postignutom u njegovoj platformi i naučnom časopisu. Implementacija najsavremenijih tehnologija i inovativnih pristupa značajno je poboljšala cjelokupno istraživačko iskustvo kako za profesore tako i za studente. Platforma prilagođena korisnicima omogućila je besprijekornu saradnju i razmjenu znanja, njegujući živu intelektualnu zajednicu.

**Buduće preporuke za 2024. godinu:**

* Promovisati međukulturnu saradnju: Podsticanje inkluzivnog i raznolikog okruženja u kampusu koje podstiče međukulturnu saradnju između studenata, nastavnika i osoblja. Kreirati platforme za kulturnu razmjenu i razumijevanje, promovirajući globalni način razmišljanja među univerzitetskom zajednicom.
* Prihvatite tehnološka dostignuća: Prihvatiti stalna tehnološka dostignuća kako bi se poboljšalo cjelokupno iskustvo učenja. Istražiti mogućnosti za integraciju novih tehnologija u akademske i administrativne procese, podstičući tehnološki naprednu i prilagodljivu instituciju.
* Proširiti međunarodne mreže: Fokusirati se na širenje međunarodnih mreža kroz učešće na globalnim konferencijama, forumima i zajedničkim inicijativama. Aktivno tražiti partnerstva sa univerzitetima i organizacijama širom svijeta, olakšavajući razmjenu znanja i stvarajući mogućnosti za kolaborativno istraživanje.
* Prioritet praksama održivosti: Dati prioritet inicijativama održivosti u kampusu, promovišući ekološki prihvatljive prakse i posvećenost ekološkoj odgovornosti. To bi moglo uključivati energetski efikasne mjere, smanjenje otpada i kampanje podizanja svijesti za usađivanje kulture održivosti.
* Ojačati angažman bivših studenata: Ojačati veze sa bivšim studentima stvaranjem privlačnih platformi za komunikaciju i uključivanje. Podsticati alumni učešće u mentorskim programima, događajima umrežavanja i inicijativama koje doprinose rastu i razvoju univerziteta.
* Potaknuti interdisciplinarno učenje: Podstaknuti interdisciplinarno učenje stvaranjem mogućnosti za studente da istražuju različite akademske discipline. Podstičući saradnju između različitih odjeljenja, promovišući holistički pristup obrazovanju koji učenike priprema za složenost savremenog svijeta.
* Njegovati kulturu inovacija: Njegovati kulturu inovacija ohrabrujući nastavnike i studente da istražuju kreativne i nekonvencionalne ideje. Kreirati platforme za razmjenu ideja, inovativne izazove i kolaborativne projekte koji doprinose reputaciji univerziteta kao centra kreativnosti.
* Prilagoditi se promjenjivim obrazovnim trendovima: Ostati prilagodljivi promjenjivim obrazovnim trendovima redovnim pregledom i ažuriranjem ponude kurikuluma. Osigurati da su programi usklađeni s najnovijim zahtjevima industrije i da studentima pružite relevantne vještine i znanja za budućnost.
* Njegovati osjećaj zajedništva: Podstakniti osjećaj zajedništva organiziranjem događaja, foruma i skupova koji okupljaju raznoliku populaciju univerziteta. Jačanje međuljudskih veza doprinosi pozitivnoj zajednici koja pruža podršku koja poboljšava cjelokupno univerzitetsko iskustvo.